b'\n_START_ARTICLE_\nNikolai Trankmann\n_START_SECTION_\nN\xc3\xb5ukogude v\xc3\xb5imu teenistuses\n_START_PARAGRAPH_\nNikolai Trankmann oli 1940. aasta juunikuust kuni juulikuuni NSV Liidu NKVD informatsioonib\xc3\xbcroo t\xc3\xb6\xc3\xb6taja Eestis, kuni 1940. aasta oktoobrini oli ta Virumaa t\xc3\xb6\xc3\xb6stus- ja kaubandusettev\xc3\xb5tete natsionaliseerimiskomitee esimees Narvas ja 1941. aasta suvel Narva segakaubastu direktor._NEWLINE_1941. aastal, p\xc3\xa4rast Saksamaa kallaletungi N\xc3\xb5ukogude Liidule, astus Trankmann vabatahtlikult Narva h\xc3\xa4vituspataljoni ning temast sai hiljem Narva t\xc3\xb6\xc3\xb6lispolgu staabi\xc3\xbclem. 1942. aastal astus ta Eestimaa Kommunistlikku Parteisse. 1942\xe2\x80\x931943 oli ta 8. Eesti Laskurkorpuse 249. Eesti Laskurdiviisi staabi\xc3\xbclem, 1943\xe2\x80\x931944 8. Eesti Laskurkorpuse 7. Eesti Laskurdiviisi 27. Laskurpolgu \xc3\xbclem ja 1944\xe2\x80\x931946 8. Eesti Laskurkorpuse 7. Eesti Laskurdiviisi 27. Laskurpolgu \xc3\xbclema aset\xc3\xa4itja. _NEWLINE_Armeeteenistuse l\xc3\xb5ppedes oli tal polkovniku auaste._NEWLINE_Nikolai Trankmann on maetud 20. veebruaril 1990 Tallinna Metsakalmistule.'